การจัดการ

  โครงสร้างการจัดการ

  บริษัท มูราโมโต้ อีเล็คตรอน (ประเทศไทย) จำกัด (มหาชน)
  มีโครงสร้างการจัดการโดยมีคณะกรรมการ จำนวน 3 ชุด คือ

1.  คณะกรรมการบริษัท

  คณะกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน)
  ประกอบด้วยกรรมการจำนวน 8 ท่าน คือ

  1. นายโคะเฮ มูราโมโต้ ประธานกรรมการ

  2. นายฮิโรคาซุ มูราโมโต้ ประธานกรรมการบริหาร

  3. นายโยโซ คาวาราซูกะ รองประธานกรรมการ

  4. นายชินโกะ มูราโมโต้ กรรมการ

  5. ศ.ไพจิตร โรจนวานิช กรรมการ

  6. นายวันชัย อ่ำพึ่งอาตม์ กรรมการ

  7. นายเกียรติ ชินโน กรรมการ

  8. นายโยชิยูกิ มูราโมโต้ กรรมการ

  โดยมีนายพิพัฒน์ ปัญจสถิตกุล เป็นเลขานุการคณะกรรมการบริษัท

  คณะกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน) มีขอบเขต หน้าที่
  ความรับผิดชอบ ในการจัดการกิจการทั้งหลายทั้งปวงของบริษัท
  มีอำนาจหน้าที่ดำเนินการภายในขอบเขตของกฏหมาย วัตถุประสงค์ และข้อบังคับของบริษัท
  และมติของที่ประชุมใหญ่ผู้ถือหุ้น และมีอำนาจกระทำการใด ๆ ตามที่ระบุไว้ในหนังสือบริคณห์สนธิ
  หรือที่เกี่ยวกับการดังกล่าว

  กรรมการผู้มีอำนาจลงนามผูกพันบริษัท มูราโมโต้ อีเล็คตรอน (ประเทศไทย) จำกัด (มหาชน)
  คือ นายโคะเฮ มูราโมโต้ หรือนายฮิโรคาซุ มูราโมโต้ หรือนายโยชิยูกิ
  มูราโมโต้ลงรายมือชื่อและประทับตราสำคัญของบริษัท

2.  คณะกรรมการตรวจสอบ

คณะกรรมการตรวจสอบบริษัท มูราโมโต้ อีเล็คตรอน (ประเทศไทย) จำกัด (มหาชน)
ประกอบด้วยกรรมการอิสระจากบุคคลภายนอกจำนวน 3 ท่าน คือ

  1. ศ.ไพจิตร โรจนวานิช ประธานคณะกรรมการตรวจสอบ

  2. นายวันชัย อ่ำพึ่งอาตม์ กรรมการตรวจสอบ

  3. นายเกียรติ ชินโน กรรมการตรวจสอบ

โดยมีนางวิภาณี สุวนิช ผู้สอบบัญชีรับอนุญาต เลขที่ 2121 เป็นเลขานุการคณะกรรมการตรวจสอบ

  คณะกรรมการตรวจสอบบริษัท มูราโมโต้ อีเล็คตรอน (ประเทศไทย) จำกัด (มหาชน)
  มีขอบเขต หน้าที่ ความรับผิดชอบ และรายงานต่อคณะกรรมการบริษัท ดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบควบคุมภายใน และการตรวจสอบภายในที่เหมาะสมและมีประสิทธิภาพ

3.  สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฏหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  3. คณะกรรมการบริหาร

  คณะกรรมการบริหารบริษัท มูราโมโต้ อีเล็คตรอน (ประเทศไทย) จำกัด (มหาชน)
  ประกอบด้วยบุคคลดังต่อไปนี้คือ

1. นายฮิโรคาซุ มูราโมโต้ ประธานกรรมการบริหาร

2. นายโยโซ คาวาราซุกะ ผู้อำนวยการฝ่ายการเงินและบริหาร

3. นายโยชิฟูมิ ยาซูฮิรา ผู้จัดการโรงงาน CRT

4. นายโยชิยูกิ มูราโมโต้ ผู้จัดการโรงงาน

คณะกรรมการบริหารบริษัท มูราโมโต้ อีเล็คตรอน (ประเทศไทย) จำกัด (มหาชน) มีขอบเขต
หน้าที่ ความรับผิดชอบ และรายงานต่อคณะกรรมการบริษัท ดังนี้

1.  วางแผน จัดการ และควบคุมดูแลการดำเนินงานของบริษัทให้บรรลุเป้าหมาย
    และวัตถุประสงค์ที่กำหนดไว้ ภายในขอบเขตของกฎหมาย ข้อบังคับของบริษัท
    และมติคณะกรรมการบริษัท

2.  กำหนดนโยบายการบริหารการเงิน การนำเข้า การส่งออก
    และการตลาดทั้งภายในและภายนอกประเทศ

3.  ควบคุมดูแลโรงงาน การผลิต และช่างฝีมือให้ปฏิบัติตามหน้าที่ที่ได้รับมอบหมาย

4.  ปฏิบัติงานอื่นตามที่คณะกรรมการของบริษัทมอบหมาย

การดำรงตำแหน่งเป็นผู้บริหารในบริษัทใหญ่ บริษัทย่อย บริษัทร่วม และบริษัทที่เกี่ยวข้อง

  ผู้บริหารของบริษัท มูราโมโต้ อีเล็คตรอน (ประเทศไทย) จำกัด (มหาชน)
  ที่ดำรงตำแหน่งเป็นผู้บริหารในบริษัทใหญ่ บริษัทย่อย บริษัทร่วม และบริษัทที่เกี่ยวข้องมีดังนี้

  1. นาย โคะเฮ มูราโมโต้ ประธานกรรมการ บริษัท มูราโมโต้ อีเล็คตรอน
  (ประเทศไทย)จำกัด (มหาชน)

  กรรมการ บริษัท สีมา เทคโนโลยี่ จำกัด (บริษัทย่อย)

  กรรมการ บริษัท มูราโมโต้อินดัสตรี จำกัด (บริษัทใหญ่)

  กรรมการ บริษัท มูราโมโต้ (เทียนสิน) อีเล็คทรอนิค จำกัด (บริษัทที่เกี่ยวข้อง)

  2. นาย ฮิโรคาซุ มูราโมโต้ ประธานกรรมการบริหาร บริษัท มูราโมโต้ อีเล็คตรอน
  (ประเทศไทย) จำกัด (มหาชน)

  ประธานกรรมการ บริษัท สีมา เทคโนโลยี่ จำกัด (บริษัทย่อย)

  กรรมการ บริษัท มูราโมโต้อินดัสตรี จำกัด (บริษัทใหญ่)

  3. นาย ชินโกะ มูราโมโต้ กรรมการ บริษัท มูราโมโต้ อีเล็คตรอน (ประเทศไทย) จำกัด
  (มหาชน)

  กรรมการ บริษัท มูราโมโต้อินดัสตรี จำกัด (บริษัทใหญ่)

  ประธานกรรมการ บริษัท มูราโมโต้ เอเชีย จำกัด (บริษัทที่เกี่ยวข้อง)

  กรรมการ บริษัท มูราโมโต้ ออดิโอ วิชัว ฟิลิปปินส์ จำกัด (บริษัทที่เกี่ยวข้อง)

  กรรมการ บริษัท เมคตัน พาทส์ เทคโนโลยี่ จำกัด (บริษัทที่เกี่ยวข้อง)

  กรรมการ บริษัท มูราโมโต้ ยูเอสเอ จำกัด (บริษัทที่เกี่ยวข้อง)

  กรรมการ บริษัท มูราโมโต้ เทคนิค (มาเลเซีย) จำกัด (บริษัทที่เกี่ยวข้อง)

  กรรมการ บริษัท พีที มูราโมโต้ อีเล็คทรอนิคา อินโดนีเซีย จำกัด (บริษัทที่เกี่ยวข้อง)

  กรรมการ บริษัท มูราโมโต้ (เทียนสิน) อีเล็คทรอนิค จำกัด (บริษัทที่เกี่ยวข้อง)

  4. นาย โยชิยูกิ มูราโมโต้ กรรมการ บริษัท มูราโมโต้ อีเล็คตรอน (ประเทศไทย) จำกัด
  (มหาชน)

  กรรมการ บริษัท สีมา เทคโนโลยี่ จำกัด (บริษัทย่อย)

การสรรหากรรมการ

  การแต่งตั้งกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน)
  จะต้องได้รับอนุมัติจากที่ประชุมผู้ถือหุ้น
  โดยคณะกรรมการบริษัทเป็นผู้เสนอรายชื่อบุคคลที่จะแต่งตั้งเป็นกรรมการต่อที่ประชุมผู้ถือหุ้น
  โดยไม่จำเป็นต้องผ่านการกลั่นกรองจากคณะกรรมการสรรหา
  แต่ต้องเป็นไปตามข้อกำหนดดังต่อไปนี้

1.  ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละรายจะใช้คะแนนเสียงที่มีอยู่ทั้งหมดเลือกตั้งบุคคลได้เพียงคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานในที่ประชุมนั้นเป็นผู้ออกเสียงชี้ขาด

ค่าตอบแทนผู้บริหาร

  บริษัท มูราโมโต้ อีเล็คตรอน (ประเทศไทย) จำกัด (มหาชน)
  ตอบแทนผู้บริหารของบริษัทในปีการเงิน สิ้นสุด 30 กันยายน 2546 ดังนี้

  ระดับผู้บริหาร จำนวน (คน) ยอดรวมเงินเดือน (บาท) ค่าตอบแทนอื่น (บาท)

  กรรมการบริษัท 9 14,157,459 5,098,543

  กรรมการตรวจสอบ 3 480,000 ---

  ผู้จัดการโรงงาน 2 4,711,900 1,575,027

  รวม 10 17,195,359 5,978,717

  หมายเหตุ 1. ค่าตอบแทนอื่นได้แก่เบี้ยประชุมกรรมการ ค่าภาษี และค่าเช่าบ้าน

  2. ค่าตอบแทนกรรมการจะเป็นเบี้ยประชุม 8,000 บาทต่อท่าน ต่อการประชุมแต่ละครั้ง
  (เฉพาะกรรมการอิสระจากบุคคลภายนอก)

การกำกับดูแลกิจการ

  นอกจากคณะกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน)
  จะปฏิบัติหน้าที่ตามกฎหมาย วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้นแล้ว
  คณะกรรมการบริษัทฯ ยังกำหนดนโยบายและทิศทางการดำเนินงานของบริษัท
  รวมทั้งการกำกับควบคุมการดำเนินงานให้เป็นไปตามนโยบายที่กำหนดไว้อย่างมีประสิทธิภาพ
  ตามข้อพึงปฏิบัติที่ดีสำหรับกรรมการบริษัทจดทะเบียน (code of best practices)
  ตามแนวของตลาดหลักทรัพย์แห่งประเทศไทย อาทิเช่น
  มีการประชุมคณะกรรมการบริษัทอย่างสม่ำเสมอ เพื่อพิจารณาเรื่องต่าง ๆ ในการวางแผน
  การดำเนินงาน และควบคุม อีกทั้งจัดให้มีการทำรายงานการประชุมของคณะกรรมการ
  และผู้ถือหุ้น ครบถ้วนสมบูรณ์ ภายในกำหนดเวลาของกฏหมาย
  รวมทั้งมีเวลาเพียงพอในการดูแลการดำเนินธุรกิจของบริษัทให้เป็นไปตามเป้าหมาย
  เพื่อสร้างมูลค่ากิจการสูงสุดให้แก่ผู้ถือหุ้น เป็นต้น

การดูแลเรื่องการใช้ข้อมูลภายใน

  บริษัท มูราโมโต้ อีเล็คตรอน (ประเทศไทย) จำกัด (มหาชน) มีนโยบาย
  และวิธีการดูแลผู้บริหารในการนำข้อมูลภายในของบริษัทฯ ไปใช้เพื่อประโยชน์ส่วนตน เช่น
  ให้ข้อมูลแก่ผู้บริหาร เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท
  และบทกำหนดโทษ ตาม พ.ร.บ. หลักทรัพย์และตลาดหลักทรัพย์ พ.ศ. 2535
  และข้อกำหนดตลาดหลักทรัพย์แห่งประเทศไทย รวมทั้งห้ามกรรมการประกอบกิจการ
  เข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
  และเป็นการแข่งขันกับกิจการของบริษัท ห้ามซื้อทรัพย์สินของบริษัทหรือขายทรัพย์สินให้แก่บริษัท
  หรือกระทำธุรกิจอย่างใดอย่างหนึ่งกับบริษัท และหากมีส่วนได้เสียในสัญญาใด ๆ ที่บริษัทฯ ทำขึ้น
  หรือถือหุ้นเพิ่มขึ้นหรือลดลงในบริษัทฯ จะต้องแจ้งให้บริษัทฯ ทราบโดยไม่ชักช้า

บุคคลากร

  ณ วันที่ 30 กันยายน 2546 บริษัท มูราโมโต้ อีเล็คตรอน (ประเทศไทย) จำกัด (มหาชน)
  มีพนักงานจำนวนทั้งสิ้น 5,084 คน โดยแบ่งเป็น

  โรงงานรามอินทรา โรงงานบางนา-ตราด รวม

  พนักงานสำนักงาน 37 85 122

  พนักงานโรงงาน 479 4,420 4,899

  พนักงานญี่ปุ่น 11 52 63

  รวมทั้งสิ้น 527 4,557 5,084

  ผลตอบแทนรวมของพนักงานบริษัท มูราโมโต้ อีเล็คตรอน (ประเทศไทย) จำกัด (มหาชน)
  ในปีการเงิน สิ้นสุดวันที่ 30 กันยายน 2546 มีดังนี้

  เงินเดือน/ค่าจ้าง 458,622,466 บาท

  ค่าล่วงเวลา 226,505,723 บาท

  โบนัส 100,733,334 บาท

  สวัสดิการ 62,367,980 บาท

  รวม 848,229,503 บาท

  บริษัทฯ ถือเป็นนโยบายสำคัญในการพัฒนาบุคคลากร
  และถือว่าเป็นปัจจัยหลักในความสำเร็จของการดำเนินงาน
  พนักงานส่วนหนึ่งจะถูกส่งไปอบรมทั้งในประเทศ และต่างประเทศ เช่นประเทศญี่ปุ่น เป็นต้น
  นอกจากนี้บริษัทฯ
  ยังได้รับความช่วยเหลือจากบริษัทใหญ่ในการจัดหาและส่งผู้เชี่ยวชาญเฉพาะสาขา
  มาถ่ายทอดเทคโนโลยี่ ให้กับพนักงานของบริษัทฯ เสมอ